钦定古今图书集成/方舆汇编/职方典/第1504卷 > 《禄劝州纪工正赋记》何守拙
## 钦定古今图书集成/方舆汇编/职方典/第1504卷 > 《禄劝州纪工正赋记》何守拙

禄劝为郡，迩于府城。郡地附云南，通中国于西汉，诸
葛武侯讨孟获，曾入其地。元至元中，有属县二，曰易
竜、曰石旧，虽隶土府，郡之长贰咸以流官受府治。改
流在穆宗初年凤逆之衅，民被兵残，十存三、四，而税
额全征，通郡苦之。丙子岁，余自楚来守，亟闻当道，遂
命检踏税粮，从轻永征者，二百九十六石八斗七升
四勺。清出庄粮免征五竜额者又十石，以快手《契脉》
炒及减免虚仁姜驿站银永补者九十一两四钱。其
停免差发板桥和曲驿站银，以藩司税课银代给。八
年复征者二百四十四两五钱。续奉议省驿传，又于

修城迁治之议，余谓须少俟乃可举。当道促之，百姓
驩趋，谓前以无城而罹变，须亟为之。余犹未厌然也。
至己卯冬，乃始事。越庚辰，余乃迁丽江，仍署郡事。至
辛巳夏，始落成。随值东隅有警，乃得安居城中，是当
道之远猷，百姓之思患也。始苏之民，即怀远虑，且再
历寒暑，兴作罔怨。今究安宅民劳，其可忘乎？若历年
减征，惠我元元，欲宣上德，欲定民守，是又不可不并
为之记。